-Նախ՝ 1946-ի հայրենադարձության շրջանից արդեն հայեր չկային, ապա՝ մեր բոլոր եկեղեցիները, նաեւ բնակելի տները կառուցված են հում աղյուսից։ Իսկ հում աղյուսը երբ քայքայվում է, հող է դառնում։ Ասում են, չէ՞, «հող էր, հող դարձավ»։ Ճիշտ այս դեպքն է։ Ընդ որում, անհետ վերանում են։ Որոշ գյուղերում վերաբնակված լոռերը կամ պարսիկները եւ կամ քրդերը վկայում էին, թե՝ «այո, հիշում ենք այստեղ, այս հողակույտը հայկական եկեղեցի է եղել»։ Որոշ տեղերում եկեղեցիները մզկիթի են վերածել եւ դա լավագույն տարբերակն է, քանի որ կառույցը փրկվել է։